Συντεταγμένες: 34°8′31.2000″N 118°8′1.3200″W﻿ / ﻿34.142000000°N 118.133700000°W﻿ / 34.142000000; -118.133700000

Το **Πανεπιστήμιο του Λαού** ( **University of the People ή UoPeople**) είναι Αμερικανικό,  μη κερδοσκοπικό,  Ανώτατο Εκπαιδευτικό Ίδρυμα.  Δημιουργήθηκε το 2009, προσφέρει προπτυχιακές και μεταπτυχιακές σπουδές εξ αποστάσεως και είναι αναγνωρισμένο από διάφορους φορείς (U.S.DoED, CHEA, DEAC, BPPE). Είναι το μεγαλύτερο Πανεπιστήμιο στον ανεπτυγμένο κόσμο με αποκλειστικά εξ αποστάσεως εκπαίδευση και μέχρι το 2024 προβλέπεται να έχει ξεπεράσει τους 330.000 φοιτητές.

Ιστορία
-------

Το Πανεπιστήμιο του Λαού δημιουργήθηκε από τον Shai Reshef τον Ιανουάριο του 2009. Πρόκειται για ένα Πανεπιστήμιο το οποίο λειτουργεί με αποκλειστικά εξ αποστάσεως εκπαίδευση και η βάση του βρίσκεται στην Πασαντίνα της Καλιφόρνια στις Ηνωμένες Πολιτείες Αμερικής.  Η σύσταση του ανακοινώθηκε επίσημα στην έδρα του ΟΗΕ στη Νέα Υόρκη στις 19 Μαίου του 2009.

Το 2009 άρχισαν να φοιτούν στο Πανεπιστήμιο 177 άτομα από 49 διαφορετικές χώρες σε προπτυχιακά προγράμματα σπουδών στην Πληροφορική και τη Διοίκηση Επιχειρήσεων. Τον Σεπτέμβριο του 2009 το Information Society Project (ISP) του Πανεπιστημίου του Γέιλ άρχισε ερευνητική συνεργασία με το Πανεπιστήμιο του Λαού.

To 2011 το Πανεπιστήμιο υπέγραψε συμφωνία με το Πανεπιστήμιο της Νέας Υόρκης. Τον Φεβρουάριο του 2012 το Bill & Melinda Gates Foundation χορήγησε στο Πανεπιστήμιο δωρεά ύψους $613,282 για τους σκοπούς της ακαδημαϊκής αναγνώρισης του σε εθνικό επίπεδο. Το 2013 η Διεθνής Φοιτητική Ταυτότητα (ISIC) και η MasterCard Worldwide ανακοίνωσαν πως το Πανεπιστήμιο ήταν ο νικητής του βραβείου ISIC.  Τον Αύγουστο του 2013 η Microsoft ξεκίνησε το πρόγραμμα υποτροφίας 4Afrika που αφορά στους φοιτητές του Πανεπιστημίου του Λαού.

Τον Ιανουάριο του 2014 το Πανεπιστήμιο του Λαού έλαβε την πρώτη του αναγνώριση από το Distance Education Accrediting Commission (DEAC). Τον Απρίλιο του 2014 αποφοίτησαν οι πρώτοι φοιτητές του Πανεπιστημίου οι οποίοι προέρχονταν από τις Ηνωμένες Πολιτείες Αμερικής , τη Συρία, την Ιορδανία και τη Νιγηρία.

Τον Μάρτιο του 2016 το Πανεπιστήμιο άρχισε να προσφέρει εξ΄αποστάσεως πρόγραμμα MBA. Τον Απρίλιο του 2016 το Πανεπιστήμιο υπέγραψε συμφωνία με το Πανεπιστήμιο της Καλιφόρνιας, Μπέρκλεϋ.  Τον Μάιο του 2016 το Πανεπιστήμιο του Λαού ανακοίνωσε πως θα προσφέρει προπτυχιακές σπουδές στις Επιστήμες Υγείας αρχίζοντας από τον Σεπτέμβριο του 2016.

Το 2017 το Πανεπιστήμιο του Εδιμβούργου άρχισε συνεργασία προκειμένου οι απόφοιτοι του Πανεπιστημίου του Λαού να μπορούν να συνεχίσουν προπτυχιακές και μεταπτυχιακές σπουδές στο συγκεκριμένο Πανεπιστήμιο. Το 2018 η Ολυμπιονίκης Simone Biles έγινε φοιτήτρια και εκπρόσωπος του Πανεπιστημίου ενώ ταυτόχρονα καθιέρωσε υποτροφία για να βοηθήσει φοιτητές με οικονομικές δυσκολίες .

Τον Οκτώβριο του 2018 το International Baccalaureate και το Πανεπιστήμιο ανακοίνωσαν τη συνεργασία τους για τη δημιουργία αναγνωρισμένου Μεταπτυχιακού Προγράμματος στην Εκπαίδευση (M.Ed).  Τον Απρίλιο του 2019 ανακοινώθηκε στο Παγκόσμιο Οικονομικό Φόρουμ πως το Πανεπιστήμιο του Λαού θα έχει και Αραβόφωνο τμήμα το οποίο θα απευθύνεται κυρίως σε πρόσφυγες.  Στις 24 Απριλίου 2019 πραγματοποιήθηκε η πρώτη επίσημη τελετή ορκωμοσίας αποφοίτων του Πανεπιστημίου του Λαού.  Τον Ιανουάριο του 2020 το International Baccalaureate άρχισε να προσφέρει υποτροφίες σε φοιτητές που ενδιαφέρονταν να αρχίσουν το M.Ed. 

To Σεπτέμβριο του 2020 άρχισε η λειτουργία του Αραβόφωνου τμήματος του Πανεπιστημίου.  Από το 2020 το Πανεπιστήμιο είναι μέλος του προγράμματος Ακαδημαϊκής επιρροής του Οργανισμού Ηνωμένων Εθνών  και συμμετέχει στη δράση της ΟΥΝΕΣΚΟ ώστε να προσφέρει την τεχνογνωσία του γύρω από την εξ αποστάσεως εκπαίδευση κατά τη διάρκεια της πανδημίας του Covid-19.  

Το 2021 το Πανεπιστήμιο ανακοίνωσε τη συνεργασία του με το Πανεπιστήμιο του Χάρβαρντ που επιτρέπει σε φοιτητές του την παρακολούθηση μαθημάτων γύρω από τη Διοίκηση Επιχειρήσεων.   Τον Ιούνιο του 2021 το Πανεπιστήμιο έλαβε καθεστώς υποψηφιότητας για τοπική πιστοποίηση (Regional Accreditation) από το WASC. 

Σήμερα το Πανεπιστήμιο αριθμεί συνολικά 137.000 εγγεγραμμένους φοιτητές από 200 περιοχές και χώρες παγκοσμίως εκ των οποίων πάνω από 16.500 είναι πρόσφυγες.  

Επίσης το Πανεπιστήμιο έχει ενεργή Ελληνική φοιτητική κοινότητα και τον Σεπτέμβριο του 2023 αριθμούσε 374 φοιτητές από την Ελλάδα

Πιστοποιήσεις
-------------

Σύμφωνα με το Υπουργείο Παιδείας των Η.Π.Α το Πανεπιστήμιο βρίσκεται στη λίστα πιστοποιημένων ιδρυμάτων από επίσημους φορείς πιστοποίησης.

Προγράμματα Σπουδών
-------------------

Το Πανεπιστήμιο του Λαού προσφέρει τα παρακάτω προγράμματα σπουδών στα Αγγλικά: 

* Πτυχίο Διοίκησης Επιχειρήσεων (Bachelor of Science in Business Administration)
* Προπαρασκευαστικό Πτυχίο Διοίκησης Επιχειρήσεων (Associate's Degree in Business Administration)
* Πτυχίο Επιστήμης Υπολογιστών (Bachelor of Science in Computer Science)
* Προπαρασκευαστικό Πτυχίο Επιστήμης Υπολογιστών (Associate's Degree in Computer Science)
* Πτυχίο Επιστημών Υγείας (Bachelor of Science in Health Science)
* Προπαρασκευαστικό Πτυχίο Επιστημών Υγείας (Associate's Degree in Health Science).

Επίσης, προσφέρει Μεταπτυχιακό Διοίκησης Επιχειρήσεων (Master of Business Administration), Μεταπτυχιακό Πρόγραμμα στην Εκπαίδευση (Master of Education) και Μεταπτυχιακό Πρόγραμμα στην Πληροφορική (Master in Information Technology) 

Τέλος, προσφέρει τα παρακάτω προγράμματα σπουδών στα Αραβικά: 

* Πτυχίο Διοίκησης Επιχειρήσεων (Bachelor of Science in Business Administration)
* Προπαρασκευαστικό Πτυχίο Διοίκησης Επιχειρήσεων (Associate's Degree in Business Administration)

Δίδακτρα
--------

Το Πανεπιστήμιο του Λαού αναφέρει πως οι φοιτητές του δεν χρειάζεται να πληρώσουν δίδακτρα. Παρόλα αυτά υπάρχουν διοικητικά κόστη τα οποία μετακυλίονται στους φοιτητές (συνολικό κόστος προπτυχιακών σπουδών περίπου 4.500 ευρώ και περίπου 2.000 ως 3.500 ευρώ για μεταπτυχιακές σπουδές).

Ακαδημαϊκή Αξιολόγηση
---------------------

Για το 2023 το Πανεπιστήμιο του Λαού κατατάσσεται στην 7η θέση διεθνώς των Πανεπιστημίων που λειτουργούν αποκλειστικά με εξ αποστάσεως εκπαίδευση και στη γενική θέση 5.386 ανάμεσα σε 31.000 Πανεπιστήμια, σύμφωνα με την έγκυρη παγκόσμια λίστα που δημοσιεύεται στο Webometrics Ranking of World Universities.

Στην ίδια λίστα κατατάσσεται στη θέση 1.100 παγκοσμίως για τον δείκτη απήχηση – ορατότητα ο οποίος έχει τη μεγαλύτερη βαρύτητα στη κατάταξη και έτσι βρίσκεται για τον συγκεκριμένο δείκτη σε υψηλότερη θέση από το Πανεπιστήμιο Κρήτης, το Οικονομικό Πανεπιστήμιο Αθηνών, το Ελληνικό Ανοικτό Πανεπιστήμιο, το Πανεπιστήμιο Θεσσαλίας, το Πανεπιστήμιο Ιωαννίνων, το Πανεπιστήμιο Αιγαίου, το Δημοκρίτειο Πανεπιστήμιο Θράκης, το Πανεπιστήμιο Πειραιώς, το Πάντειο Πανεπιστήμιο, το Πανεπιστήμιο Δυτικής Αττικής, το Ιόνιο Πανεπιστήμιο, το Γεωπονικό Πανεπιστήμιο Αθηνών, το Πανεπιστήμιο Πελοποννήσου, το Ελληνικό Μεσογειακό Πανεπιστήμιο, το Πανεπιστήμιο Δυτικής Μακεδονίας, το Διεθνές Πανεπιστήμιο Ελλάδος και από όλα τα ιδιωτικά κολλέγια της Ελλάδας.  Στη γενική κατάταξη της ίδιας λίστας βρίσκεται σε υψηλότερη θέση από την Ανωτάτη Σχολή Καλών Τεχνών καθώς και υψηλότερα από 27 εκ των συνολικά 28 ιδιωτικών κολλεγίων που εμφανίζονται στη λίστα για την Ελλάδα. Επίσης, σύμφωνα με την έγκυρη λίστα Edurank το Πανεπιστήμιο κατατάσσεται το 2021 στη γενική θέση 4.245, πάνω από το Διεθνές Πανεπιστήμιο Ελλάδος, το Πανεπιστήμιο Δυτικής Μακεδονίας και την Ανωτάτη Σχολή Καλών Τεχνών.

Υποτροφίες
----------

Για τους φοιτητές οι οποίοι αντιμετωπίζουν οικονομικές δυσκολίες υπάρχει η πρόβλεψη για υποτροφίες. Σύμφωνα με την Ύπατη Αρμοστεία του ΟΗΕ για τους Πρόσφυγες (UNHCR) οι υποτροφίες προσφέρονται κυρίως σε πρόσφυγες.    Μέχρι σήμερα έχουν ήδη υπάρξει αρκετοί πρόσφυγες φοιτητές από την Ελλάδα οι οποίοι έχουν λάβει υποτροφίες για φοίτηση στο Πανεπιστήμιο.

Παραπομπές
----------

1. ↑  «University of the People, WASC». WASC. Αρχειοθετήθηκε από το πρωτότυπο στις 17 Ιουλίου 2021. Ανακτήθηκε στις 23 Ιουλίου 2021.
2. ↑
3. ↑  «Earn an Online American University Degree, Tuition-Free | 2015-2016 Scholarships». *www.scholars4dev.com*. Ανακτήθηκε στις 14 Οκτωβρίου 2015.
4. ↑  High, Peter (3 Μαρτίου 2014). «A Conversation With The President Of The World's First Non-Proﬁt, Tuition-Free, Accredited University». *Forbes*. Ανακτήθηκε στις 29 Μαΐου 2014.
5. ↑  «Παιδεία online». Ελευθεροτυπία. Ανακτήθηκε στις 20 Φεβρουαρίου 2018.
6. ↑  Lewin, Tamar (January 25, 2009). «Israeli Entrepreneur Plans a Free Global University That Will Be Online Only». *New York Times*.. Ανακτήθηκε στις May 30, 2009.
7. ↑  «Form 990 Supplemental Information» (PDF). 2014.
8. ↑  «University of the People». California Bureau for Private Postsecondary Education. 31 Αυγούστου 2015. Αρχειοθετήθηκε από το πρωτότυπο στις 1 Απριλίου 2018. Ανακτήθηκε στις 7 Σεπτεμβρίου 2015.
9. ↑  «List of largest universities and university networks by enrollment». Wikipedia. Ανακτήθηκε στις 3 Σεπτεμβρίου 2021.
10. ↑
11. ↑  «It's Time to Give Back». Inc. 20 Απριλίου 2009. Ανακτήθηκε στις 17 Μαΐου 2017.
12. ↑  «Online University For All Balances Big Goals, Expensive Realities». *NPR.org* (στα Αγγλικά). Ανακτήθηκε στις 23 Ιανουαρίου 2018.
13. ↑  «UN announces launch of world's first tuition-free, online university». United Nations News Centre. 19 Μαΐου 2009. Ανακτήθηκε στις 17 Μαΐου 2017.
14. ↑  «An online university - with no fees». *theguardian.com*. 6 Οκτωβρίου 2009. Ανακτήθηκε στις 17 Μαΐου 2017.
15. ↑  «Yale ISP and University of the People Partner for Digital Education Research». 22 Σεπτεμβρίου 2009. Αρχειοθετήθηκε από το πρωτότυπο στις 14 Αυγούστου 2016.
16. 1 2  «U of the People, Berkeley Sign Articulation Agreement». Ανακτήθηκε στις 26 Φεβρουαρίου 2018.
17. ↑  «University of the People». *Bill & Melinda Gates Foundation*. 21 Ιανουαρίου 2018. Αρχειοθετήθηκε από το πρωτότυπο στις 31 Δεκεμβρίου 2017.
18. ↑  «Bringing Free Online Education to the World». Mastercard Newsroom. Αρχειοθετήθηκε από το πρωτότυπο στις 10 Φεβρουαρίου 2018. Ανακτήθηκε στις 9 Φεβρουαρίου 2018.
19. ↑  «2013 ISIC Event». ISIC. Αρχειοθετήθηκε από το πρωτότυπο στις 12 Νοεμβρίου 2013. Ανακτήθηκε στις 7 Φεβρουαρίου 2018. CS1 maint: Unfit url (link)
20. ↑  «Microsoft introduces the 4Afrika Scholarship program». *Microsoft*. 11 Αυγούστου 2013. Αρχειοθετήθηκε από το πρωτότυπο στις 31 Δεκεμβρίου 2017.
21. ↑  «University of the People». Distance Education Accrediting Commission. Αρχειοθετήθηκε από το πρωτότυπο στις 27 Ιανουαρίου 2016. Ανακτήθηκε στις 4 Μαΐου 2015.
22. ↑  Lewin, Tamar (2014-02-13). «Free Online University Receives Accreditation, in Time for Graduating Class of 7». *The New York Times*. ISSN 0362-4331.. Ανακτήθηκε στις 2014-02-20.
23. ↑  «UoPeople Annual report, 2014» (PDF). *www.uopeople.edu*. Αρχειοθετήθηκε από το πρωτότυπο (PDF) στις 31 Δεκεμβρίου 2017. Ανακτήθηκε στις 17 Μαΐου 2017.
24. ↑  «University of the People Launches MBA | AACSB BizEd Magazine». *www.bizedmagazine.com*. Αρχειοθετήθηκε από το πρωτότυπο στις 26 Αυγούστου 2016. Ανακτήθηκε στις 23 Αυγούστου 2016.
25. ↑  «Health Studies Degree Launched». *www.uopeople.edu*. 3 Μαΐου 2016. Ανακτήθηκε στις 17 Μαΐου 2017.
26. ↑  «Partnership opens doors for students from adverse backgrounds». University of Edinburgh. Ανακτήθηκε στις 1 Φεβρουαρίου 2018.
27. ↑  «Simone Biles speaks out about Nassar verdict in emotional interview with Hoda Kotb». Today. Ανακτήθηκε στις 1 Φεβρουαρίου 2018.
28. ↑  «University of the People and the IB partner to announce tuition-free Master's of Education programme». International Baccalaureate. Ανακτήθηκε στις 4 Οκτωβρίου 2018.
29. ↑  «University of the People Frequently asked questions» (PDF). International Baccalaureate. Ανακτήθηκε στις 4 Οκτωβρίου 2018.
30. ↑  «WEF meeting in Jordan to address 'new platforms of cooperation'». Ανακτήθηκε στις 8 Απριλίου 2019.
31. ↑  «UoPeople Graduation Ceremony». Youtube. Ανακτήθηκε στις 24 Απριλίου 2019.
32. ↑  «IB scholarships». Ανακτήθηκε στις 14 Ιανουαρίου 2020.
33. ↑  «In Brief». UoPeople. Ανακτήθηκε στις 11 Σεπτεμβρίου 2020.
34. ↑  «UNAI» (PDF). Αρχειοθετήθηκε από το πρωτότυπο (PDF) στις 4 Δεκεμβρίου 2020. Ανακτήθηκε στις 7 Φεβρουαρίου 2021.
35. ↑  «UoPeople Response». UNESCO. Ανακτήθηκε στις 18 Οκτωβρίου 2020.
36. ↑  «UNESCO Global Education Coalition». UNESCO. Ανακτήθηκε στις 18 Οκτωβρίου 2020.
37. ↑  «Collaborating Colleges and Universities». Harvard University Business School Online. Ανακτήθηκε στις 23 Μαρτίου 2021.
38. ↑  «Harvard Collaboration». UoPeople. Ανακτήθηκε στις 11 Σεπτεμβρίου 2020.
39. ↑  «University of the People, WASC». WASC. Αρχειοθετήθηκε από το πρωτότυπο στις 17 Ιουλίου 2021. Ανακτήθηκε στις 23 Ιουλίου 2021.
40. ↑
41. ↑
42. ↑
43. ↑
44. ↑  «Υπ. Παιδείας Η.Π.Α». 24 Αυγούστου 2021. Ανακτήθηκε στις 24 Αυγούστου 2021.
45. ↑  «Who we are». uopeople.edu. Ανακτήθηκε στις 27 Φεβρουαρίου 2022.
46. ↑
47. ↑  «Impact Greece». Webometrics Ranking of World Universities. Ανακτήθηκε στις 2 Φεβρουαρίου 2022.
48. ↑  «Greece». Webometrics Ranking of World Universities. Ανακτήθηκε στις 2 Φεβρουαρίου 2022.
49. ↑  «University of the People». Edurank. Αρχειοθετήθηκε από το πρωτότυπο στις 3 Σεπτεμβρίου 2021. Ανακτήθηκε στις 3 Σεπτεμβρίου 2021. CS1 maint: Unfit url (link)
50. ↑  «Greece». Edurank. Αρχειοθετήθηκε από το πρωτότυπο στις 3 Σεπτεμβρίου 2021. Ανακτήθηκε στις 3 Σεπτεμβρίου 2021. CS1 maint: Unfit url (link)
51. ↑  «Cities #WithRefugees\*». United Nations High Commissioner for Refugees. Ανακτήθηκε στις 18 Αυγούστου 2018.
52. ↑  «American University opens gates to refugees around the world». Ανακτήθηκε στις 17 Αυγούστου 2017.
53. ↑  Parr, Chris (21 Μαρτίου 2013). «University of the People on course for stability | News». Timeshighereducation.co.uk. Ανακτήθηκε στις 15 Μαρτίου 2015.
54. ↑
55. ↑
56. ↑
57. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 138024197
* ISNI: 0000 0004 0546 1180
* BNF: cb12021644c (data)

 |

 |